11 Nsaka longa mwauntūkijije mutyima pa mwanda wa kubulwa ñeni kwami kutyetye. Ino na bubine, muntūkijije mutyima!2 Mwanda ngidi nenu mukao kadi i mukao wa kwa Leza,* mwanda nemulaile kwimusongeja kudi mulume umo amba nemufikije kudi Kidishitu pamo bwa mujike mwilame.*+3 Ino nkwetwe moyo amba mu muswelo kampanda, monka mwāongwedilwe Eva na nyoka na budyumuku bwandi,+ ñeni yenu yakoneka isonsoloke ku bubinebine ne ku kwilama,* bintu bifwaninwe Kidishitu.+4 Mwanda na bubine, shi muntu waiya kasapula Yesu mukwabo mwishile na otwasapwile, nansha shi mutambule mushipiditu ungi mwishile na omwatambwile, nansha myanda miyampe mishile na yoya yomwaitabije,+ banwe mumutūkijijanga mutyima lubilo lonka.5 Mwanda mona’mba benu batumibwa balumbuluke kutabuka kebampityīlepo pa kantu nansha katyetye.+6 Ino nansha shi mbudilwe bwino mu kunena,+ na bubine ke mu buyukipo, aa; na bubine twemulombwele’bo patōka mu miswelo yonso ne mu bintu byonso.7 Nansha le nalubile pa kwityepeja’mba banwe’ko muzunzulwe, mwanda nemusapwidile na nsangaji myanda miyampe ya Leza ku bitupu?+8 Nayete* bintu bya bipwilo bikwabo pa kwitabija bintu* byabo mwanda wa kwimwingidila banwe.+9 Ino, ponadi nenu ne ponafudilwe, nkyatwikilepo muntu kiselwa, mwanda banabetu batambile ku Masedonya bampele bintu bivule bine byonadi mbudilwe.+ I amo, mu miswelo yonso napelele kwimutwika kiselwa kadi nkendelela kulonga enka namino’u.+10 Enka ne bidi bubine bwa Kidishitu mondi, nkikalekapo kwitemba+ matanda a Akaya.11 Mwanda waka? Le i mwanda nkimusenswepo banwe? Leza mwine uyukile amba nemusenswe.12 Ino byononga’bi e byonka byonkendelela kulonga,+ amba mfundule kabepelo ka boba basaka bubinga bwa* kumonwa’mba badingakene netu mu bintu* byobetemba.13 Mwanda bantu badi nankyo’bo i batumibwa ba bubela, bengidi ba bongojani, beinanya abo bene bu batumibwa ba Kidishitu.+14 Kino ke kya kutulumukapo, mwanda ne Satana mwine wiinanyanga bu mwikeulu wa kitōkeji.+15 Nanshi ke kyenipo shi bengidi bandi nabo beinanyanga bu bengidi ba boloke. Ino mfulo yabo ikekala mwendele mingilo yabo.+16 Nanena monka’mba: Muntu kakimfwatakenya’mba ami ne wampikwa ñeni. Ino nansha shi mumfwatakenya wao muswelo, nabya ngitabijei bu muntu wampikwa ñeni, amba nami netumbije’ko bityetye.17 Bino byonena’bi nkilondangapo kimfwa kya Mfumwetu, ino i bwa muntu wampikwa ñeni, wikulupile aye mwine ne kwitumbija ponka.18 Bavule byobetumbija mwendele ngitu,* nanshi nami nketumbija.19 Byomudi “na ñeni” bininge, mutūkijijanga bantu bampikwa ñeni mutyima na nsangaji.20 Bine, mutūkijijanga mutyima yewa ense wimumuna bupika, ense wimudīla byenu bintu, ense wimusompola byomudi nabyo, ense wizunzula aye mwine pomudi, ne ense wimukupila mu meso.21 Bitudi’tu’nka ne bumvu kunena namino, mwanda bimweka’mba twalongele bintu na buzoze.Ino shi bakwabo balonga’byo pampikwa moyo—nesambe byampikwa ñeni—nami kenonga’byo pampikwa moyo.22 Lelo abo i Bahebelu? Ne ami mwine.+ Lelo i bene Isalela? Ne ami mwine. Le i lutundu* lwa Abalahama? Ne ami mwine.+23 Le i bengidi ba Kidishitu? Nalondolola pamo bwa kilubi, ami ye mwine mutabuke’mo: naingile mingilo mingi,+ nakutyilwe divulevule,+ nadi nkupilwa bikupilwa kebibadika, nafikile misunsa mivule kubwipi na lufu.+24 Nakupilwe ditano na Bayuda bikupilwa makumi aná aná kutalula’mo kimo kimo,+25 disatu nakupilwa nsonde,+ dimo naashibwa mabwe,+ disatu nalobela+ pa mema, bufuku ne dyuba nashikilwa pejiba;26 mu ñendo divule dine, mu byaka bya mu minonga, mu byaka bya bangivi, mu byaka bya ku bantu betu,+ mu byaka bya ku mizo mikwabo,+ mu byaka bya mu kibundi,+ mu byaka bya mu ntanda mutuputupu, mu byaka bya mu dijiba, mu byaka bya mu banabetu ba bubela,27 mu kususuka na mingilo ne kuputuma na mingilo, mu kubulwa tulo bufuku divule dine,+ mu nzala ne kyumwa,+ kubulwa byakudya kyaba ne kyaba,+ mashika ne kubulwa bivwalwa.*28 Kutentekela pa bino bintu bya panja, kudi kinkambija munda mwami difuku ne difuku:* kuzumbija mutyima pa mwanda wa bipwilo byonso.+29 Le i ani muzoze, ami kuzoza mpika? Le i ani ukukala, ami kutenekwa mpika?30 Shi mfwaninwe kwitumbija, nketumbijijanga bintu bilombola buzoze bwami.31 Leza Shandya Mfumwetu Yesu, Mwine wa kutumbijibwa nyeke, uyukile amba nkibepangapo.32 Mu Damakasa mbikavu wa Mulopwe Aletasa wadi ulama kibundi kya bene Damakasa mwanda wa kunkwata,33 ino bauntūkija mu kitunga* pa dididisha dya lubumbu lwa kibundi,+ napanda mu makasa andi.
bem_Latn